Lietuvos Respublikos Vyriausybė

nutarimas

DĖL Elektros energetikos sistemos SINCHRONIZACIJOS projekto „330 kV elektros perdavimo linijos Kruonio HAE–Bitėnai STATYBA“ inžinerinės infrastruktūros vystymo PLANo rengimo PRADŽIOS ir planavimo tikslų nustatymo

2019 m. rugpjūčio 7 d. Nr. 823

Vilnius

Vadovaudamasi Lietuvos Respublikos teritorijų planavimo įstatymo 23 straipsnio 2 dalimi ir 30 straipsnio 2 dalimi, atsižvelgdama į Lietuvos Respublikos elektros energetikos sistemos sujungimo su kontinentinės Europos elektros tinklais darbui sinchroniniu režimu įstatymo 4 straipsnio 2 dalį ir 9 straipsnio 2 ir siekdama įgyvendinti Nacionalinės energetinės nepriklausomybės strategijos, patvirtintos Lietuvos Respublikos Seimo 2012 m. birželio 26 d. nutarimu Nr. XI-2133 „Dėl Nacionalinės energetinės nepriklausomybės strategijos patvirtinimo“, 1.2.1 papunktį, Lietuvos Respublikos Vyriausybė nutaria:

1.	Pradėti rengti ypatingos valstybinės svarbos elektros energetikos sistemos sinchronizacijos projekto „330 kV elektros perdavimo linijos Kruonio HAE–Bitėnai statyba“ inžinerinės infrastruktūros vystymo planą.

2.	Nustatyti šiuos planavimo tikslus:

2.1.	siekiant įgyvendinti strateginį valstybės tikslą elektros energetikos srityje – iki 2025 metų sujungti Lietuvos Respublikos elektros energetikos sistemą su kontinentinės Europos elektros tinklais darbui sinchroniniu režimu, nustatyti elektros tinklų inžinerinės infrastruktūros plėtros gaires;

2.2.	užtikrinti elektros energijos perdavimo patikimumą ir padidinti elektros energijos perdavimo saugumą;

2.3.	nustatyti optimalią elektros energijos perdavimo linijos trasą;

2.4.	numatyti elektros energijos tinklų inžinerinės infrastruktūros plėtrai reikalingas teritorijas ir sudaryti sąlygas šios infrastruktūros darniai plėtrai.

Laikinai einantis finansų ministro pareigas,

pavaduojantis Ministrą Pirmininką ir

laikinai einantį energetikos ministro pareigas	Vilius Šapoka